Onnie van spogseunskool weer in hofParktown Boys’ High School. Foto: Via Facebook Die onderwyser van Parktown Boys High School wat glo talle leerders seksueel geteister het, sal Vrydag in die Johannesburg-hooggeregshof verskyn vir ŉ voorverhoor. Hy staan tereg op 160 klagte van seksuele aanranding, poging tot moord, seksuele gereedmaking, aanranding met die doel om ernstig te beseer en blootstelling van minderjariges aan pornografie. Die man het bedank nadat bewerings van seksuele aanranding en verkragting teen hom gemaak is. Hy is in November in hegtenis geneem en die strafregtelike saak teen hom is steeds hangend terwyl hy in Desember op borgtog van R3 000 vrygelaat is. Maroela Media het vroeër berig die man het glo ŉ 15-jarige seun in die koshuis se sitkamer onbehoorlik aangeraak en die voorval is glo op kringtelevisie vasgevang. Meer as 20 kinders, tussen 15 en 16 jaar oud, het glo sedert die man se inhegtenisneming na vore gekom en ongerymdhede aangemeld.